El Grup Fotogràfic Arse repassa l'any de la COVID en l'exposició 'Imatges de pandèmia'
03 de maig 2021

![Imagen 1](/media/hxth2zym/99-w-imatges-de-pandemia-horiz.jpg)

  

​La Casa Municipal de Cultura acull des d'este dimecres 5 de maig fins el pròxim dia 28, divendres, l'exposició _Imatges de pandèmia_, un treball col·lectiu del Grup Fotogràfic Arse en el qual es fa un repàs de l'últim any, l'any de la COVID, a través de les instantànies que els seus socis i les seues sòcies han anat capturant en este temps.

  

Esta mostra, el projecte de la qual forma part de la programació expositiva de la Universitat Popular en col·laboració amb la Universitat Jaume I i el programa _Imaginària_, i que compta amb el suport del Departament de Cultura de l'Ajuntament de Sagunt i de la Diputació Provincial de Castelló, podrà visitar-se de manera gratuïta de dilluns a divendres en horari de 10.00 a 13.00 hores i de 17.00 a 21.00 hores.

  

La crisi sanitària ha posat en escac les formes i maneres de comunicació. El distanciament físic i el confinament han obligat a canviar la manera de relacionar-se. Amb este treball fotogràfic, a més de mostrar com la humanitat s'ha emmotlat a estes noves maneres de comunicació, el Grup Fotogràfic Arse fa ús de la imatge com a eina comunicativa que és i mostra al públic el moment històric que està vivint el món.

  

El Grup Fotogràfic Arse, amb més de 90 socis i sòcies, s'adapta a les mesures sanitàries i continua durant este últim any de pandèmia realitzant activitats, en la seua majoria de manera telemàtica, amb una bona participació dels seus associats i associades, a l'espera de poder recuperar prompte l'activitat total quan la situació ho permeta.

  

![Imagen sin texto alternativo.](/media/2nsd4mhy/99-w-cartel-imatges-de-pandemia.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-grup-fotografic-arse-repassa-l-any-de-la-covid-en-l-exposicio-imatges-de-pandemia/ "Facebook")
*   [](http://twitter.com/share?url=https://aytosagunto.es/va/actualitat/el-grup-fotografic-arse-repassa-l-any-de-la-covid-en-l-exposicio-imatges-de-pandemia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-fotografic-arse-repassa-l-any-de-la-covid-en-l-exposicio-imatges-de-pandemia/ "Linked In")
*   [](mailto:?body=https://aytosagunto.es/va/actualitat/el-grup-fotografic-arse-repassa-l-any-de-la-covid-en-l-exposicio-imatges-de-pandemia/)